Document ID: 31988D0613

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1988 σχετικά με την έγκριση προγράμματος για τη θραύση των ελαιούχων σπόρων στη Γαλλία σύμφωνα με τον κανονισμό ( ΕΟΚ ) αριθ . 355/77 του Συμβουλίου ( Το κείμενο στη γαλλική γλώσσα είναι το μόνο αυθεντικό ) ( 88/613/ΕΟΚ ) ( 88/613/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας ( 1 ), όπως κοινοποιήθηκε τελευταία από τον κανονισμό ( ΕΟΚ ) αριθ . 1760/87 ( 2 ), και ιδίως το άρθρο 5,
Εκτιμώντας :
ότι, στις 8 Οκτωβρίου 1987, η γαλλική κυβέρνηση ανακοίνωσε πρόγραμμα σχετικά με τη θραύση των ελαιούχων σπόρων και προσκόμισε συμπληρωματικά στοιχεία στις 18 Φεβρουαρίου, 1η Ιουνίου και 21 Οκτωβρίου 1988 - ότι το πρόγραμμα αυτό αποβλέπει στη δημιουργία δυνατοτήτων θραύσης των ελαιούχων σπόρων των ολοκληρωμένων μεσογειακών προγραμμάτων, όπου δεν υπάρχουν, με τρόπο ώστε να αξιολογείται η παραγωγή ηλιάνθου, κράμβης και σόγιας που υπάρχει και να αυξηθεί η ανταγωνιστικότητα του τομέα - ότι αποτελεί επομένως πρόγραμμα κατά την έννοια του άθρου 2 του κανονισμού ( ΕΟΚ ) αριθ . 355/77 - ότι η έγκριση του προγράμματος αυτού γίνεται κατ' αναλογίαν προς το τμήμα των κοινοτικών ελαιούχων σπόρων που θα υποβληθούν σε επεξεργασία στο πλαίσιο του προγράμματος αυτού κατά τις τρεις επόμενες περιόδους εμπορίας και ότι οι εθνικές αρχές θα πρέπει να προσκομίσουν τα απαραίτητα δικαιολογητικά έγγραφα - ότι είναι απαραίτητο κάθε ατομικό σχέδιο που υποβάλλεται στο πλαίσιο του προγράμμτος αυτού να αποδεικνύει την κατάλληλη και διαρκή συμμετοχή των παραγωγών στα οικονομικά πλεονεκτήματα που απορρέουν - ότι το πρόγραμμα αυτό περιλαμβάνει επαρκή αριθμό από τα στοιχεία που αναφέρονται στο άρθρο 3 του κανονισμού ( ΕΟΚ ) αριθ . 355/77, αποδεικνύοντας ότι είναι δυνατόν να επιτευχθούν οι στόχοι του άρθρου 1 του κανονισμού αυτού στον τομέα της θραύσης των ελαιούχων σπόρων στη Γαλλία - ότι η προθεσμία που καθορίζεται για την εφαρμογή του προγράμματος αυτού δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ ) του κανονισμού αυτού - ότι η Μόνιμη Επιτροπή Γεωργικών Διαρθρώσεων δεν διατύπωσε γνώμη εντός της προθεσμίας που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 1 . Εγκρίνεται το πρόγραμμα σχετικά με τη θραύση των ελαιούχων σπόρων το οποίο ανακοίνωσε η γαλλική κυβέρνηση στις 8 Οκτωβρίου 1987 και συμπλήρωσε στις 18 Φεβρουαρίου, 1η Ιουνίου και 21 Οκτωβρίου 1988 σύμφωνα με τον κανονισμό (ΕΟΚ ) αριθ . 355/77 .
2 . Η έγκριση του προγράμματος αυτού δεν αφορά τους εξοπλισμούς που χρησιμοποιούνται για τη θραύση των μη κοινοτικών ελαιούχων σπόρων .
3 . Η Γαλλία προσκομίζει τα αναγκαία δικαιολογητικά έγγραφα για την επαλήθευση της προέλευσης των χρησιμοποιούμενων γεωργικών προϊόντων .
Άρθρο 2 Η παρούσα απόφαση απευθύνεται στη Γαλλική Δημοκρατία .
Βρυξέλλες, 30 Νοεμβρίου 1988 .

Labels: 18
17
19